Здравейте! 


Работодателят ми намали работното време едностранно за срок от 3 месеца, който изтича след 10 раб. дни. Към момента все още няма издадена заповед за възстановяване на нормалното работно време, нито за удължаване на намаленото такова. Какви са правата ми в тази ситуация и може ли работодателят да удължи мярката едностранно, предвид въведената извънредна епидемична обстановка, със заповед, издадена в период по-кратък от 10 раб. дни или дори без предизвестие? Ако го направи, това ще бъде ли нарушение и мога ли да се възползвам напр. от обезщетение или право на едностранно незабавно прекратяване на труд. договор от моя страна?


Благодаря предварително! 




Едностранно удължаване на срока за намалено работно време без предизвестие или с предизвестие под 10 раб. дни
=============================================================================================================

 

В посочената разпоредба не е предвидено предварително уведомяване от страна на работодателя.


Поздрави,  

адв. Николина Митова  

тел. 0898 303092




Благодаря много за отговора! 


Това отменя ли задължението на работодателя да уведоми служителите за удължаването на срока за прилагане на мярката, в рамките на 10 дни, преди влизането в сила на въпросното удължаване?


Поздрави,  

Александра




Здравейте, Александра Ангелова, 


по-долу е приложимата разпоредба от кодекса на труда относно непълно работно време – чл. 138  

“(2) (Нова – ДВ, бр. 28 от 2020 г., в сила от 13.03.2020 г., доп. – ДВ, бр. 44 от 2020 г., в сила от 14.05.2020 г.) В предприятието или в негово звено работодателят може да установи за целия период на обявено извънредно положение или обявена извънредна епидемична обстановка или за част от този период непълно работно време за работниците и служителите, които работят на пълно работно време.  

(3) (Предишна ал. 2, доп. – ДВ, бр. 28 от 2020 г., в сила от 13.03.2020 г.) Продължителността на работното време по ал. 1 и по ал. 2 не може да бъде по-малка от половината от законоустановената за периода на изчисляване на работното време.  

(4) (Предишна ал. 3 – ДВ, бр. 28 от 2020 г., в сила от 13.03.2020 г.) С оглед създаване на възможност за преминаване от пълно на непълно работно време или обратно работодателят:  

1. взема под внимание молбите на работниците и служителите за преминаване от работа на пълно работно време на непълно работно време, независимо дали молбите са за същото или за друго работно място, когато съществува такава възможност в предприятието;  

2. взема под внимание молбите на работниците и служителите за преминаване от работа на непълно работно време на работа на пълно работно време или за увеличаване продължителността на непълното работно време, ако възникне такава възможност;  

3. предоставя своевременно на подходящо място в предприятието писмена информация на работниците и служителите за свободните работни места и длъжности при пълно и непълно работно време, за да се улесни преминаването от работа на пълно работно време на работа на непълно работно време или обратно; тази информация се предоставя и на представителите на синдикалните организации и на представителите на работниците и служителите по чл. 7, ал. 2;  

4. предприема мерки за улесняване на достъпа до работа на непълно работно време на всички нива в предприятието, включително за длъжностите, изискващи квалификация, и за ръководните длъжности, и при възможност за улесняване достъпа на работниците и служителите, които работят на непълно работно време, до професионално обучение с цел да се увеличат възможностите за израстване в кариерата и професионалната мобилност.”


Накратко, работодателят има право да въведе непълно работно време през извънредната епидемична обстановка едностранно, като то може да трае през цялата извънредна епидемична обстановка или за част от нея. 


Поздрави,  

адв. Николина Митова  

тел. 0898 303092


